Milka Zimková

**Milka Zimková** (rod. Emília Lešková; * 1. august 1951, Okružná – † 30. máj 2023, Bratislava) bola slovenská prozaička, režisérka, autorka monodrám a herečka.

## Životopis
Študovala v Okružnej, Kapušanoch, Prešove a napokon v Bratislave herectvo na Divadelnej fakulte VŠMU, kde ukončila štúdium v roku 1973. Po ukončení štúdia pracovala rok v divadle v Trnave, neskôr pôsobila väčšinou v slobodnom povolaní. Spolupracovala s filmom, televíziou a umeleckými agentúrami. Ako herečka účinkovala vo viacerých celovečerných filmoch. Okrem pravidelných vystúpení na Slovensku viackrát účinkovala v Česku, Poľsku, Maďarsku, Nemecku, Rusku, Bulharsku i na Kube. Žila v Bratislave.

## Tvorba
Prvú prózu *Pásla kone na betóne*, ktorá jej vyšla v roku 1980, len o dva roky neskôr sfilmoval slovenský režisér Štefan Uher. Svoje literárne diela situovala hlavne v prostredí východoslovenského vidieku, kde vykresľovala osudy žien, ktoré hľadajú životné šťastie. Charakteristickým prvkom jej próz je bohaté používanie šarišského nárečia. Okrem literatúry sa úspešne presadila i ako herečka, režisérka a scenáristka.

## Osobný život
Bola rozvedená s akademickým maliarom Ondrejom Zimkom, s ktorým mala syna, akademického sochára Ondreja Zimku (umeleckým menom Ondrej 4.; * 1975) a dcéru, výtvarníčku Milinu Zimkovú (* 1979).

## Dielo

### Próza
* 1980 – *Pásla kone na betóne*, cyklus próz (sfilmované v roku 1982, režisér Štefan Uher)
* 1985 – *No a čo*, súbor poviedok
* 1999 – *Bez slov*

### Monodrámy
* 1979 – *Neveľo nas idze, neveľo nam treba*
* 1980 – *Sojka*
* 1980 – *Čas kikiríkania*
* 1986 – *Žniva*
* 1989 – *To len tak naoko*

### Scenáre
* 1983 – *Vstupenka do neba* (réžia Štefan Uher)
* 1995 – *[[… kone na betóne]]*, scenár k filmu (len spoluautorka, réžia Stanislav Párnický)

## Filmografia
* 1978 – *[[Zlaté časy (film z roku 1978)|Zlaté časy]]* (Verona)
* 1979 – *[[Kamarátky]]* (Rempová)
* 1980 – *[[Živá voda (film)|Živá voda]]* (Hana Múčková)
* 1981 – *[[Kosenie Jastrabej lúky]]* (Katarína)
* 1982 – *[[Pásla kone na betóne]]* (Johana Ovšena)
* 1983 – *[[Zrelá mladosť]]* (Vavjaková)
* 1984 – *[[Návrat Jána Petru]]* (Elza Petrová)
* 1985 – *[[Zabudnite na Mozarta]]* (Marie Luisa)
* 1987 – *Sedmé nebe* (Čermáková)
* 1987     – *Proč* (sprievodkyňa vlaku)
* 1989 – *[[Montiho čardáš]]* (Kubova žena)
* 1995 – *[[… kone na betóne]]* (Johana Ovšena)

## Ocenenia
* 1981: Cena Ivana Kraska za rok 1980 za cyklus próz *Pásla kone na betóne*
* 1983: hlavná cena na Medzinárodnom filmovom festivale v Moskve za film *[[Pásla kone na betóne]]*
* 1983: cena za najlepší ženský herecký výkon na Festivale Československého filmu
* 1983: titul Osobnosť roka
* 1997: cena za najlepší herecký výkon na Festivale Európskych filmov vo francúzskom Saint-Étienne za film *[[… kone na betóne]]*
* 2001: cena za knihu roka – *Poviedky bez slov*
* 2006: cena medzinárodnej poroty na 40. medzinárodnom festivale Divadla jedného herca v poľskom Vroclave
* 2019: prémia v rámci Ceny Ladislava Ťažkého Spolku slovenských spisovateľov za prózu

## Referencie

## Externé odkazy
* 
* 
* 
* Milka Zimková v relácii *Nočná pyramída* Rádia Slovensko (2014)
* Milka Zimková – portrét na TA3 (2015)

Kategória:Osobnosti z Okružnej
Kategória:Slovenské divadelné herečky
Kategória:Slovenské filmové herečky
Kategória:Slovenské televízne herečky
Kategória:Slovenské dabingové herečky
Kategória:Slovenskí spisovatelia
Kategória:Slovenskí prozaici
Kategória:Slovenskí dramatici
Kategória:Slovenskí filmoví scenáristi
Kategória:Slovenské divadelné režisérky
Kategória:Ženy v slovenskej literatúre
Kategória:Laureáti Ceny Ivana Kraska
Kategória:Absolventi Divadelnej fakulty Vysokej školy múzických umení